|  |  |
| --- | --- |
| Grb Nisa_1.gif | **ГРАД НИШ – СКУПШТИНА ГРАДА НИША** |
| logo.gif |
| **ПРВЕ ИЗМЕНЕ И ДОПУНЕ**  **ПЛАНА ГЕНЕРАЛНЕ РЕГУЛАЦИЈЕ**  **ПОДРУЧЈА ГРАДСКЕ ОПШТИНЕ**  **ПАЛИЛУЛА - ДРУГА ФАЗА**   * **зона улица Селичевице и Зетске** | |
| Ниш, 2018. година | |

****

**ГРАД НИШ**

**СКУПШТИНА ГРАДА НИША**

**ПРВЕ ИЗМЕНЕ И ДОПУНЕ**

**ПЛАНА ГЕНЕРАЛНЕ РЕГУЛАЦИЈЕ**

**ПОДРУЧЈА ГРАДСКЕ ОПШТИНЕ**

**ПАЛИЛУЛА - ДРУГА ФАЗА**

**- зона улица Селичевице и Зетске**

**НАРУЧИЛАЦ ПЛАНА**

**ГРАД НИШ И ГРАДСКА ОПШТИНА ПАЛИЛУЛА**

**НОСИЛАЦ ИЗРАДЕ ПЛАНА**

**ГРАДСКА УПРАВА ГРАДА НИША**

**СЕКРЕТАРИЈАТ ЗА ПЛАНИРАЊЕ И ИЗГРАДЊУ**

**ОБРАЂИВАЧ ПЛАНА**

**ЈАВНО ПРЕДУЗЕЋЕ ЗАВОД ЗА УРБАНИЗАМ НИШ**

Руководилац израде плана,Директор,

**Мр Милена Станојевић, дипл.инж.арх. Мр Мирољуб Станковић, дипл.инж.арх.**

**лиценца број 200 1232 10**

**Ниш, 2018. година**

НА ИЗРАДИ ПРВИХ ИЗМЕНА И ДОПУНА ПЛАНА ГЕНЕРАЛНЕ РЕГУЛАЦИЈЕ ПОДРУЧЈА ГРАДСКЕ ОПШТИНЕ ПАЛИЛУЛА - ДРУГА ФАЗА – зона улица Селичевице и Зетске, УЧЕСТВОВАЛИ СУ:

***НАРУЧИЛАЦ:***ГРАД НИШ

***НОСИЛАЦ ИЗРАДЕ:***ГРАДСКА УПРАВА ГРАДА НИША - СЕКРЕТАРИЈАТ ЗА ПЛАНИРАЊЕ И ИЗГРАДЊУ

***ОБРАЂИВАЧ:***ЈП ЗАВОД ЗА УРБАНИЗАМ НИШ

***СТРУЧНИ ТИМ***

***РУКОВОДИЛАЦ ИЗРАДЕ ПЛАНА:*** МрМилена Станојевић, дипл.инж.арх. лиценца бр. 200123210

***Полазне основе, урбанизам:*** МрМилена Станојевић, дипл.инж.арх.

Зоран Живић, дипл.инж.арх.

***Саобраћај:*** Владимир Богдановић, дипл.инж.грађ. 202 1089 08

***Енергетска, телекомуникациона и*** Ивица Димитријевић, дипл.инж.грађ. лиц. бр. 203127911

***водопривредна инфраструктура:*** Милан Милосављевић, дипл.инж.грађ. лиц. бр. 203120410

Весна Стојановић, дипл.инж.грађ. лиценца бр. 203086305

Марко Марсенић, дипл.инж.грађ. лиценца бр. 203157817

***Геодезија и аналитика:*** Зорица Голубовић, инж.геод.

Драгомир Ивановић, геометар

Ненад Петковић, геометар

Ивана Вучковић, геометар

Сања Николић, геометар

Александар Стојадиновић, геометар

***Техничка подршка:*** Зоран Павловић

Марко Томовић

Синиша Станковић

***Стручна контрола:*** Мариана Митић, дипл.инж.арх.

лиценца бр. 200 1455 14

**Д и р е к т о р,**

**Мр Мирољуб Станковић, дипл.инж.арх.**

С а д р ж а ј

А. ТЕКСТУАЛНИ ДЕО

УВОДНЕ НАПОМЕНЕ 1

**I ОПШТИ ДЕО**

* 1. ПРАВНИ И ПЛАНСКИ ОСНОВ ЗА ИЗРАДУ ПЛАНА 1

1.1.1. Правни основ 1

1.1.2. Плански основ 2

1.2. ОБАВЕЗЕ, УСЛОВИ И СМЕРНИЦЕ ИЗ ПЛАНСКИХ ДОКУМЕНАТА ВИШЕГ РЕДА 2

1.2.1. Извод из Генералног урбанистичког плана Ниша 2010-2025 2

1.3. ГРАНИЦА ПЛАНА И ОБУХВАТ ГРАЂЕВИНСКОГ ПОДРУЧЈА 2

1.4. ОПИС ПОСТОЈЕЋЕГ СТАЊА 3

**II ПЛАНСКИ ДЕО**

ТЕКСТ ПРВИХ ИЗМЕНА И ДОПУНА ПЛАНА 3

Б. САДРЖАЈ ГРАФИЧКОГ ДЕЛА ПЛАНА 9

В. САДРЖАЈ ДОКУМЕНТАЦИОНЕ ОСНОВЕ 9

Г. ЗАВРШНЕ ОДРЕДБЕ 10

На основу члана 35. став. 7. Закона о планирању изградњи ("Службени гласник РС", бр. 72/09, 81/09-исправка, 64/10-одлука УС, 24/11, 121/12-одлука УС, 42/13-одлука УС, 50/13-одлука УС, 98/13-одлука УС, 132/14, 145/14 и 83/18) и члана 37. тачка 6. Статута Града Ниша ("Службени лист Града Ниша", бр. 88/08 и 143/16),

Скупштина Града Ниша, на седници одржаној \_\_.\_\_.2018. године, донела је

**ПРВЕ ИЗМЕНЕ И ДОПУНЕ**

**ПЛАНА ГЕНЕРАЛНЕ РЕГУЛАЦИЈЕ**

**ПОДРУЧЈА ГРАДСКЕ ОПШТИНЕ**

**ПАЛИЛУЛА - ДРУГА ФАЗА**

**- зона улица Селичевице и Зетске**

У В О Д Н Е Н А П О М Е Н Е

Изради Првих измена и допуна Плана генералне регулације подручја Градске општине Палилула - друга фаза - зона улица Селичевице и Зетске (у даљем тексту План), приступа се на основу Иницијативе Главног урбанисте Града Ниша бр. 577-7/2016 од 22.11.2016. године и Одлуке о изради Првих измена и допуна Плана генералне регулације подручја Градске општине Палилула - друга фаза ("Службени лист Града Ниша", бр. 155/16), у даљем тексту: Одлука о изради Плана.

Прве измене и допуне Плана израђују се за делове грађевинског подручја у обухвату Генералног урбанистичког плана Ниша 2010-2025 ("Сл.лист Града Ниша", бр.43/11 и 136/16), односно у дефинисаном обухвату Плана генералне регулације подручја Градске општине Палилула - друга фаза ("Сл.лист Града Ниша", бр. 73/13).

Циљ израде Плана је преиспитивање планских решења у складу са новонасталим потребама и актуелном проблематиком уређења и изградње простора.

За потребе израде Плана, извршена је анализа критеријума за одређивање могућих карактеристика значајних утицаја Плана на животну средину, на основу које је Секретаријат за планирање и изградњу, уз претходно мишљење Управе за привреду, одрживи развој и заштиту животне средине, донела Одлуку о неприступању изради стратешке процене утицаја Првих измена и допуна Плана генералне регулације подручја Градске општине Палилула - друга фаза – зона Селичевице и Зетске на животну средину ("Сл.лист града Ниша", бр.155/16), која је саставни део Одлуке о изради Првих измена и допуна Плана генералне регулације подручја Градске општине Палилула - друга фаза - зона улица Селичевице и Зетске.

А. ТЕКСТУАЛНИ ДЕО

**I ОПШТИ ДЕО**

1.1. ПРАВНИ И ПЛАНСКИ ОСНОВ ЗА ИЗРАДУ ПЛАНА

1.1.1.Правни основ

Правни основ за израду Првих измена и допуна Плана чине:

* Закон о планирању и изградњи ("Сл.гласник РС", бр. 72/09, 81/09-исправка, 64/10-одлука УС, 24/11, 121/12-одлука УС, 42/13-одлука УС, 50/13-одлука УС, 98/13-одлука УС, 132/14, 145/14 и 83/18), у даљем тексту: Закон,
* Статут Града Ниша ("Сл.лист Града Ниша", бр.88/08 и 143/16),
* Одлука о изради,
* Правилник о садржини, начину и поступку израде докумената просторног и урбанистичког планирања ("Сл.гласник РС", бр.64/15).

1.1.2.Плански основ

Плански основ за израду Првих измена и допуна Плана чини Генерални урбанистички план Ниша 2010-2025 ("Сл.лист Града Ниша", бр.43/11 и 136/16), у даљем тексту: ГУП Ниша 2010-2025.

Подручје Првих измена и допуна Плана део је дефинисаног обухвата Плана генералне регулације подручја Градске општине Палилула - друга фаза ("Сл.лист града Ниша", бр.73/13), у даљем тексту: План генеране регулације, чије су одреднице релевантне за израду овог Плана.

Истовремено, урбанистички планови и пројекти којима су разрађивана поједина подручја у обухвату Плана представљају стечене обавезе и њихова решења биће преиспитана овим планским документом.

1.2. ОБАВЕЗЕ, УСЛОВИ И СМЕРНИЦЕ ИЗ ПЛАНСКИХ ДОКУМЕНАТА ВИШЕГ РЕДА

1.2.1. ИЗВОД ИЗ ГУП-а НИША 2010-2025

Полазне планске основе су садржане у ГУП-у Ниша. Подручје Плана је саставни део грађевинског подручја градске општине Палилула.

ГУП Ниша, као плански документ вишег реда, сагледава потенцијале града, правце развоја јавних служби, саобраћаја, инфраструктуре, пословних и привредних зона, становања и туризма, уз дефинисање мера заштите простора и животне средине и утврђивање концепције развоја, уређења простора и грађења на планском подручју, као и критеријуме, смернице, урбанистичке нормативе и решења за изградњу, реконструкцију и заштиту простора за плански хоризонт до 2025. године.

Концепција развоја у области ***саобраћаја*** условљена је саобраћајно - стратешким положајем града, развојем и подизањем квалитета мреже државних путева 2. реда и општинских путева (регионалне и локалне путне мреже) кроз процес рехабилитације и реконструкције а заснован на реализацији просторних услова за дугорочни развој планског подручја полазећи од идентификованих потреба.

***Комуналне функције*** представљају простори за функционисање комуналних и инфраструктурних система.

Постављање нових инфраструктурних мрежа, у оквиру нових траса, треба да буде координирано и у складу са условима одређеним ГУП-ом Ниша, као и са постојећом изграђеном мрежом зависно од конкретних услова.

Реконструкција инфраструктурних мрежа треба да буде координирана, тако да се новим решењима обезбеди бољи и функционалнији распоред мреже.

Основни циљеви и задаци у области ***становања*** подразумевају: одржавање и унапређивање квалитета и разноврсности становања, побољшање постојећег стамбеног фонда, обезбеђење већег броја локација за становање прилагођених потребама становника за различиту врсту изградње (тржишни услови), повећање стамбене површине по становнику, модернизацију инфраструктуре и комуналне опремљености.

* 1. ГРАНИЦА ПЛАНА И ОБУХВАТ ГРАЂЕВИНСКОГ ПОДРУЧЈА

План се израђује у дефинисаном обухвату Плана генералне регулације и укупна површина подручја (1 и 2) износи 1.14hа.

Планско подручје налази се у северном делу Плана генералне регулације, јужно од постојеће пруге Ниш-Димитровград и Ул. Душана Поповића а источно од центра града Ниша. Обухват Плана подразумева два подручја лоцирана у оквиру КО Ниш-Ћеле Кула:

- Подручје 1, површине 0.81hа, представља зону трафостанице ТС 35/10 јужно од раскрснице улица Зетске и Игманске и обухвата делове катастарских парцела: 9432, 9434/1, 9433 КО Ниш-Ћеле Кула као и зону раскрснице улица Зетске и Игманске.

- Подручје 2: површине 0.32hа, представља зону улице Селичевице на истоку до Габровачке реке, на југу Ул. Вишеградске са налеглим мостом преко Габровачке реке и налеглим парцелама у зони становања умерених густина у градском подручју. Обухвата следеће целе и делове катастарских парцела: 7040/1, 7040/2, 11127/7, 7041/2, 7042/1, 7042/2, 7043, 7045/1, 7045/2, 11127/8, 7046/1, 7046/2, 6928, 6941, 6912, 6913 КО Ниш-Ћеле Кула.

План се ради на ажурним катастарским и ортофото подлогама.

1.4. ОПИС ПОСТОЈЕЋЕГ СТАЊА

Подручје Плана припада урбанистичкој целини В у Плану генералне регулације и обухвата делове грађевинског подручја на територији Градске оптине Палилула.

Подручје 1 обухвата катастарску парцелу 9433 КО Ниш-Ћеле Кула на којој се налази пословни објекат јужно од зоне раскрснице и зону постојеће трафостанице ТС 110/35/10 кV.

Подручје 2

Обухвата део стамбеног насеља на западној обали Габровачке реке у зони улице Селичевице, на југу до Ул. Вишеградске и новоизграђеног моста преко Габровачке реке у наставку ове улице према истоку и налегле парцеле породичног становања.

Површине јавне намене у обухвату Плана су делови саобраћајница, саобраћајних површина и подручје трафостанице.

Подручје 1 тангира значајна сабирна саобраћајница Ул. Зетска са западне стране. Са источне стране је Ул. Игманска као приступна улица.

Подручје 2 се саобраћајно ослања на приступне улице: Селичевица, Вишеградска и њихове припадајуће прилазе.

У захвату Плана постоје објекти комуналне, енергетске и телекомуникационе инфраструктуре који задовољавају потребе корисника у захвату Плана.

**II ПЛАНСКИ ДЕО**

ТЕКСТ ПЛАНА

Предмет Плана су следећа подручја:

**Подручје 1**

Планом се мења намена парцеле 9433КО Ниш-Ћеле Кула. Она је у Плану генералне регулације припадала комплексу трафостанице, док се Планом издваја од јавне намене и добија намену пословно-трговински комплекс. Такође, уређена је јавна саобраћајна површина на углу улица Зетске и Игманске са приступом из Ул. Игманске.

**Подручје 2**

Планом је обезбеђен приступ парцели 7045КО Ниш-Ћеле Кула.

**ИЗМЕНЕ ТЕКСТУАЛНОГ ДЕЛА ПЛАНА ГЕНЕРАЛНЕ РЕГУЛАЦИЈЕ ПОДРУЧЈА ГРАДСКЕ ОПШТИНЕ ПАНТЕЛЕЈ - прва фаза**

Поглавље **3. ПРЕТЕЖНА НАМЕНА ЗЕМЉИШТА ПО ЗОНАМА И ЦЕЛИНАМА И БИЛАНСИ ПОВРШИНА**,Табела 1 мења се у следећим тачкама:

**Табела 1**. Биланс површина

|  |  |  |
| --- | --- | --- |
| Планирана намена | Површина (hа) | % у односу на површину Плана |
| Друмске саобраћајнице | 104.83 | 8.00 |
| Трафостанице | 13.84 | 1.06 |
| Пословно-трговински комплекс | 14.72 | 1.13 |
| ПОВРШИНА ПЛАНА | 1303.88 | 100 |

Поглавље **9. ОПШТИ И ПОСЕБНИ УСЛОВИ И МЕРЕ ЗАШТИТЕ ПРИРОДНОГ И КУЛТУРНОГ НАСЛЕЂА, ЖИВОТНЕ СРЕДИНЕ И ЗДРАВЉА ЉУДИ**, Тачка **9.3. Заштита животне средине, живота и здравља људи** , мења се у потпуности и гласи:

1. *Заштита земљишта*

Заштита земљишта остварује се:

* Санацијом и рекултивацијом деградираних површина;
* Преиспитивањем постојећег концепта управљања комуналним и осталим отпадом и усаглашавањем истог са важећом законском регулативом из ове области и Националном стратегијом управљања отпадом;
* Спречавањем нелегалне градње у будућности;
* Изналажењем могућности проширења програма мониторинга и успостављањем нових мерних места ради добијања свеобухватне/тачне слике о квалитету земљишта у планском обухвату.

1. *Заштита ваздуха*

Заштита и побољшање квалитета ваздуха остварује се кроз:

* Унапређење зеленила и зелених површина у планском обухвату;
* Обезбеђивање заштите насеља (стамбених зона) од емисије загађујућих материја заштитним зеленим појасима формираним од више аутохтоних биљних врста;
* Подизање дрвореда дуж саобраћајница, а нарочито у стамбеним зонама;
* За све објекте из којих се емитују загађујуће материје, планирање одговарајућих техничких и технолошких решења, којима се обезбеђује да емисија загађујућих материја у ваздуху задовољава прописане граничне вредности дефинисане законском регулативом;
* Изналажење могућности проширења програма мониторинга и по потреби успостављање нових мерних станица и места ради добијања свеобухватне/тачне слике о квалитету ваздуха у планском обухвату.

*3. Очување и побољшање квалитета вода*

Очување и побољшање квалитета воде остварује се кроз:

* Поштовање прописаног режима заштите подземних и површинских изворишта водоснабдевања и предвиђање свих неопходних мера заштите вода и земљишта од загађивања у редовним и акцидентним ситуацијама;
* Инфраструктурно опремање кроз изградњу канализационих система за прикупљање и одвођење отпадних вода;
* Изградњу објеката/постројења за пречишћавање отпадних вода, за све објекте из којих се испуштају загађене отпадне воде, пре испуштања у канализацију употребљених вода или други рецепијент, у циљу заштита околног земљишта, подземних и површинских вода, у складу са законском регулативом;
* Изградњу свих саобраћајних и манипулативних површина од водонепропусних материјала отпорних на нафту и нафтне деривате и са ивичњацима којима се спречава одливање воде на околно земљиште приликом њиховог одржавања или падавина;
* Обезбеђивање контролисаног прихвата зауљених атмосферских вода са платоа, саобраћајница и паркинг простора и обезбеђење њиховог третмана у сепаратору уља и масти пре упуштања у градску канализацију за употребљене воде или други рецепијент у складу са законском регулативом;
* Евидентирање свих субјеката који своје отпадне воде испуштају у површинске воде;
* Евидентирање и уклањање свих нелегалних и несанитарних депонија у планском обухвату.

*4. Заштита од буке*

Смањење комуналне буке остварује се кроз:

* Усклађивање планирања са Законом о заштити од буке ("Сл.гласник РС", бр.36/09 и 88/10), као и подзаконским актима донетим на основу овог закона;
* У подручјима са изграђеним стамбеним, пословним и/или привредним објектима на којима се очекује повећан ниво буке, изнад прописаних граничних вредности, обезбедити пројектовање и извођење техничких мера заштите у облику звучних баријера, у складу са архитектонско-грађевинским карактеристикама објекта, којима се обезбеђује да бука која се емитује из техничких и других делова објекта при прописаним условима коришћења и одржавања не прекорачује прописане граничне вредности, према угроженим зонама и појединачним локацијама;
* Дефинисање препорука и правила градње у погледу избора материјала, система и конструкција са звучном заштитом, чиме се омогућава да ниво буке не прелази дозвољене граничне вредности, при прописаним условима коришћења и одржавања опреме.

*5. Подстицање енергетске ефикасности*

* Применом модела континуираног и системског подстицања одрживог и енергетски ефикасног планирања и изградње у пословном, јавном и стамбеном сектору, доприноси смањењу потрошње енергената и ресурса, односно смањењу емисије штетних гасова у атмосферу;
* Успостављање енергетске ефикасности у објектима;
* Обезбеђивање ефикасног коришћења енергије, узимајући у обзир микроклиматске услове локације, намену, положај и оријентацију објекта, као и могућност коришћења обновљивих извора енергије.

*6. Заштита од нејонизујућих зрачења*

Заштита од нејонизујућих зрачења у нискофреквентном подручју остварује се кроз:

* Одређивање могућих садржаја, намене објеката и њиховог положаја на парцели у зони заштите далековода, узимајући у обзир негативни утицај електромагнетног поља далековода на здравље људи и околину, односно дефинисане заштитне зоне;
* Планирање, пројектовање и изградњу нових трафостаница у складу са важећим нормама и стандардима прописаним за ту врсту објеката, уз предузимање одговарајућих техничких и оперативних мера чиме се обезбеђује да нивои излагања становништва нејонизујућим зрачењима, након изградње трафостаница, не прелазе референтне граничне нивое излагања електричним, магнетским и електромагнетским пољима, у складу са Правилником о границама излагања нејонизујућим зрачењима ("Сл.гласник РС", бр.104/09);
* Обезбеђивање одговарајуће заштите земљишта и подземних вода постављањем непропусне танкване за прихват опасних материја из трансформатора трафостанице, запремине довољне да прихвати укупну количину трнсформаторског уља садржаног у трансформатору и не планирати уградњу трансформатора који садржи полихлороване бифениле (РСВ).

*7. Заштита од нејонизујућих зрачења* - смањење штетног утицаја нејонизујућих зрачења на животну средину и здравље људи, препоручује се кроз мере и услове заштите животне средине којих треба да се придржавају оператери мобилне телефоније, ради ефикаснијег планирања и изградње мобилне телекомуникационе мреже (нових извора нејонизујућих зрачења у високофреквентном подручју - радио базних станица):

* Обавезно спровођење поступка процене утицаја пројекта на животну средину за сваку базну станицу;
* Планирање локација за постављање базних станица, које ће у складу са техничким решењем за сваку базну станицу, омогућити изложеност мањег броја грађана, нижим нивоима електромагнетног зрачења;
* Поштовање правила грађења мобилне телекомуникационе мреже:
* избегавање постављања уређаја и припадајућег антенског система базних станица мобилне телефоније на објектима: здравствених установа, дечијих вртића, школа и простора дечијих игралишта,
* минималну удаљеност базних станица мобилне телефоније од објеката здравствених установа, дечјих вртића, школа и простора дечјих игралишта, односно ивице парцеле ових објеката не треба бити мања од 100m;
* забрањено је постављање антена и уређаја базних станица на фасадама објеката, док је дозвољено њихово постављање на крововима ообјеката у случају да је кота уградње већа од висине суседних објеката;
* базне радиостанице које се граде на отвореном простору потребно је оградити жичаном транспарентном оградом висине до 2,2m.
* Постављање антенски система базних станица мобилне телефоније, у зонама повећане осетљивости, на стамбеним и другим објектима и на антенским стубовима само под условом да:

1. висинска разлика између базе антене и тла износи најмање 20m,
2. удаљеност антенског система базне станице и стамбеног објекта у окружењу, у зони главног снопа зрачења антене, износи најмање 30m,
3. удаљеност антенског система базне станице и стамбеног објекта у окружењу може бити мања од 30m, у случају када је висинска разлика између базе антене и кровне површине објекта у окружењу најмање 10m;

* Антенски систем базне станице мобилне телефоније, који се поставља на кровној површини стамбеног објекта не сме бити видљив из стамбеног простора или терасе стамбеног објекта на који се поставља, односно стамбеног простора или терасе суседног стамбеног објекта у низу, изузев у случају сагласности власника наведених станова;
* При избору локације за постављање антенских система базних станица мобилне телефиније узети у обзир следеће:

1. могућност постављања антенских система на постојећим антенским стубовима других оператера, грађевинама попут димњака топлана, водоторњева, стубова са рефлекторима, телевизијских стубова и сл,
2. неопходност поштовања постојећих природних обележја локација и пејзажа, избегавати просторе излетишта, заштићена природна добра, заштићене културно-историјске целине, парковске површине и сл,
3. избор дизајна и боје антенских система у односу на објекат или окружење на ком се врши његова инсталација, те потребу/неопходност маскирања базне станице.
4. антенски системи не могу бити постављани на кровним терасама ако на тим етажама постоје просторије у којима људи живе или бораве дуже од 2 сата;

* Изналажење могућности проширења програма мониторинга и успостављање нових мерних места ради добијања свеобухватне /тачне слике нивоа нејонизујућих зрачења у високофреквентном опсегу пореклом од ових система ради утврђивања утицаја на становништво и животну средину.

8. Очување и успостављање одрживог система зелених површина

Очување и успостављање одрживог система зелених површина остварити кроз:

* Рекултивацију, озелењавање и уређење запуштених и неизграђених делова у околини новоизграђеног моста у зони улице Селичевице и део укрштања улица Зетске и Игманске;
* Подизање дрвореда дуж постојећих и планираних саобраћајница, а нарочито у стамбеним зонама;
* Озелењавања паркинг површина, нарочито у пословним и стамбеним зонама.

9. Грађевинске радове, који обухватају инфраструктурно уређење и изградњу планираних садржаја кроз:

* предузимање мера које обезбеђују заштиту и рационално коришћење земљишта, површинских и подземних вода, управљање насталим отпадом у складу са законском регулативом и санацију земљишта у случају изливања уља и горива током рада грађевинских машина и механизације;
* дефинисање обавезе извођача радова да одмах прекине радове и обавести надлежну организацију за заштиту споменика културе, ако се у току извођења грађевинских и других радова наиђе на археолошка налазишта или археолошке предмете и
* дефинисање обавезе извођача радова да одмах обавести надлежну организацију за заштиту природе, уколико се у току извођења радова наиђе на природно добро које је геолошко-палеонтолошког типа и минеролошко-петрографског порекла, за које се претпоставља да има својство природног споменика.

10. Дефинисање обавезе инвеститора да се, при изградњи, односно реконструкцији или уклањању објеката, наведених у Листи I и Листи II Уредбе о утврђивању Листе пројеката за које је обавезна процена утицаја и Листе пројеката за које се може захтевати процена утицаја на животну средину ("Сл.гласник РС", бр.114/08) Дефинисање обавезе инвеститор је обавезан да се обрати надлежном органу за заштиту животне средине, ради спровођења процедуре процене утицаја на животну средину, у складу са одредбама Закона о процени утицаја на животну средину ("Сл.гласник РС", бр.135/04 и 36/09). Проценом утицаја биће извршена анализа могућих значајних утицаја сваког појединачног пројекта на животну средину, која обухвата квалитативни и квантитативни приказ могућих промена у животној средини за време извођења пројекта, редовног рада и за случај удеса, као и процену да ли су промене привременог или трајног карактера и биће дефинисане мере за спречавање, смањење и отклањање сваког значајнијег штетног утицаја на животну, мере које ће се предузети за уређење простора, техничко-технолошке, санитарно-хигијенске, биолошке, организационе, правне, економске и друге мере;

11. Поштовање општих услова и мера заштите животне средине, природе, културних добара, техничко-технолошких мера и прописа утврђених позитивном законском регулативом и услова надлежних органа и организација;

12. Усклађивање решења у погледу планираних намена простора и њихових утицаја на животну средину са Генералним урбанистичким планом Ниша 2010-2025 („Службени лист града Ниша“, бр.43/11 и 136/16).

Назив поглавља **10. ПОСЕБНИ УСЛОВИ ЗА ПРИСТУПАЧНОСТ ПОВРШИНА И ОБЈЕКАТА ЈАВНЕ НАМЕНЕ ОСОБАМА СА ИНВАЛИДИТЕТОМ** мења се у: **ПОСЕБНИ УСЛОВИ У КОЈИМА СЕ ПОВРШИНЕ ЈАВНЕ НАМЕНЕ И ОБЈЕКТИ ЗА ЈАВНО КОРИШЋЕЊЕ ЧИНЕ ПРИСТУПАЧНИМ ОСОБАМА СА ИНВАЛИДИТЕТОМ, У СКЛАДУ СА СТАНДАРДИМА ПРИСТУПАЧНОСТИ.** Текст поглавља мења се у потпуности следећим текстом:

*Тротоари и пешачке стазе*

Тротоари и пешачке стазе, пешачки прелази, места за паркирање и друге површине у оквиру улица, тргова, шеталишта, паркова и игралишта, по којима се крећу лица са посебним потребама морају бити међусобно повезани и прилагођени за оријентацију и са нагибима који не могу бити већи од 5% (1:20), а изузетно 8,3% (1:12).

Површина тротоара и пешачких стаза мора да буде чврста, равна и отпорна на клизање. На трговима или на другим великим пешачким површинама, контрастом боја и материјала обезбедити уочљивост главних токова и њихових промена у правцу.

Највиши попречни нагиб уличних тротоара и пешачких стаза управно на правац кретања износи 2%.

У коридору основних пешачких кретања не постављају се стубови, рекламни панои или друге препреке, а постојеће препреке се видно обележавају.

Делови зграда као што су балкони, еркери, висећи рекламни панои и сл., као и доњи делови крошњи дрвећа, који се налазе непосредно уз пешачке коридоре, уздигнути су најмање 250cm у односу на површину по којој се пешак креће.

*Пешачки прелази*

За савладавање висинске разлике између тротоара и коловоза користе се закошени ивичњаци који се изводе у ширини пешачког прелаза и у нивоу коловоза, са максималним нагибом закошеног дела до 8,3%, а ако је технички неизводљиво у изузетним случајевима до 10%.

*Места за паркирање*

Места за паркирање возила која користе лица са посебним потребама предвидети у близини улаза у стамбене зграде, објеката за јавно коришћење и других објеката и означити знаком приступачности. Најмања укупна површина места за паркирање возила која користе особе са инвалидитетом износи 370x480cm; место за паркирање за два аутомобила које се налази у низу паркиралишних места управно на тротоар величине је 590x500cm са међупростором ширине 15cm.

Број паркинг места износи:

* За јавне гараже, јавна паркиралишта, као и паркиралишта уз објекте за јавно коришћење и стамбене зграде, најмање 5% места од укупног броја места за паркирање;
* На паркиралиштима са мање од 20 места која се налазе уз амбуланту, апотеку, продавницу прехрамбених производа, пошту, ресторан и објекат предшколског образовања, најмање једно место за паркирање;
* На паркиралиштима уз станице за снабдевање горивом, ресторане и мотеле поред магистралних и регионалних путева, 5% места од укупног броја места за паркирање, али не мање од једног места за паркирање;
* На паркиралиштима уз домове здравља, болнице, домове старих и друге веће здравствене и социјалне установе, као и друге објекте који претежно служе лицима са посебним потребама у простору, најмање 10% места од укупног броја места за паркирање.

*Прилази до објеката*

Савладавање висинске разлике између пешачке површине и прилаза до објекта врши се: рампама за пешаке и инвалидскa колицa, за висинску разлику до 0,76m, односно спољним степеницама, степеништем и подизним платформама, за висинску разлику већу од 0,76m.

Минималне ширине рампи за приступ објектима морају бити 0,90m а нагиб од 1:20 (5%) до 1:12 (8,3%), за кратка растојања (до 6,0m).

Површина рампе мора бити чврста, равна и отпорна на клизање. Ако су рампе предвиђене за учестало коришћење од стране лица са оштећеним видом, површине рампи могу бити у бојама које су у контрасту са подлогом.

Савладавање висинских разлика до висине од 0,90m у случају када не постоји могућност савладавања ове разлике рампама, степеницама и степеништем врши се подизним платформама.

Поглавље II ПРАВИЛА ГРАЂЕЊА, 17.2. Појединачна правила грађења, намена **Б.3.3. ПОСЛОВНО-ТРГОВИНСКИ КОМПЛЕКС,** Став 6 - **услови за формирање грађевинске парцеле**,мења се и гласи: min 450m2 (само за локацију на углу Зетске и Игманске).

Поглавље II ПРАВИЛА ГРАЂЕЊА, 17.2. Појединачна правила грађења, намена **Б.3.3. ПОСЛОВНО-ТРГОВИНСКИ КОМПЛЕКС,**Став 8 - **паркирање и гаражирање**,мења се и гласи: могућа употреба паркинга на јавној саобраћајној површини са северне стране (само за локацију на углу Зетске и Игманске).

Поглавље II ПРАВИЛА ГРАЂЕЊА, 17.2.Појединачна правила грађења, намена **Б.3.3. ПОСЛОВНО-ТРГОВИНСКИ КОМПЛЕКС,Став 9 - зелене и слободне површине**,мења се и гласи: због доступности локације није потребно обезбеђивати простор мин. ширине 3,5m за противпожарне интервенције (само за локацију на углу Зетске и Игманске).

**Б. САДРЖАЈ ГРАФИЧКОГ ДЕЛА ПЛАНА**

Карта 00: Диспозиција подручја Измена и допуна према Плану генералне регулације подручја Градске општине Палилула – II фаза ......... 1:10 000

**ПЛАНСКА РЕШЕЊА**

Карта 1.0: Планирана намена Р 1:1000

Карта 2.1 :Саобраћајно решење са регулацијом, нивелацијом и аналитичко геодетским елементима Р 1:1000

Карта 2.2 :Саобраћајно решење и површине јавне намене са аналитичко-геодетским елементима Р 1:1000

Карта 3.0: Урбанистичка регулација са грађевинским линијама Р 1:1000

Карта 4.1.: Мреже и објекти инфраструктуре - Електроенергетска мрежа Р 1:1000

Карта 4.2.: Мреже и објекти инфраструктуре – Телекомуникациона мрежа Р 1:1000

Карта 4.3.: Мреже и објекти инфраструктуре – Гасификација и топлификација Р 1:1000

Карта 4.4: Мреже и објекти инфраструктуре - Водоснабдевање Р 1:1000

Карта 4.5.: Мреже и објекти инфраструктуре - Каналисање Р 1:1000

**В. САДРЖАЈ ДОКУМЕНТАЦИОНЕ ОСНОВЕ**

Документациона основа Плана садржи:

1. Иницијатива;
2. Одлуку о изради Првих измена и допуна Плана са Одлуком о неприступању изради стратешке процене утицаја Првих измена и допуна Плана генералне регулације подручја ГО Палилула – друга фаза - зона улица Селичевице и Зетске на животну средину;
3. Извештај о позитивном мишљењу Комисије за планове на Одлуку о изради;
4. Материјал за рани јавни увид; Новински оглас- рани јавни увид; Мишљење обрађивача;
5. Извештај о обављеном увиду у материјал за рани јавни увид;
6. Услове и сагласности надлежних министарстава, завода и предузећа:

* Град Ниш, Секретаријат за имовинско-правне послове, бр.45442017-04 од 09.10.2017. год;
* ЈКП "Naisssus" Ниш, бр.36815/2 од 24.10.2017. год;
* Министарство грађевинарства, саобраћаја и инфраструктуре, Сектор за просторно планирање и урбанизам, бр.350-01-00844/2017-11 од 25.10.2017. год;
* ЈКП "Градска топлана" Ниш, бр. 02-7303/2 од од 31.10.2017. год;
* "Телеком Србија", Дирекција за технику, Сектор за фиксну приступну мрежу, бр.7131-388425/2-2017 од 02.11.2017.год;
* РС, Град Ниш, Градска управа Града Ниша, Секретаријат за заштиту животне средине, бр. 14-470-1/2017 од 03.11.2017. године;
* ЈП "Електромреже Србије", бр. 130-00-UTD-003-640/2017-002 од 06.11.2017.год;
* Србијагас, Сектор за развој, бр. 07-07/24348 од 16.11.2017. године;
* АД "Југоросгаз", бр. Н/И-542 од 22.11.2017.год;
* РС, Министарство одбране, Сектор за материјалне ресурсе, Управа за инфраструктуру, бр.3609-2 од 22.11.2017.год. и бр. 2699-5 од 20.11.2017. године;
* "ЕПС дистрибуција" доо Београд, Огранак "Електродистрибуција Ниш", бр.8П.1.0.0.-Д.10.23.-264846/2-2017 од 26.12.2017.год. и Д.10.01.-203701/1-18 од 13.07.2018.год.

**Г. ЗАВРШНЕ ОДРЕДБЕ**

Доношењем овог Плана, престају да важе следећи планови:

* ПДР улице на левој обали Габровачке реке у Нишу ("Сл.лист Града Ниша", бр.24/82).

По доношењу, План се доставља: Министарству грађевинарства, саобраћаја и инфраструктуре, Градској управи Града Ниша-Секретаријату за планирање и изградњу, Архиву Града Ниша и ЈП-у Завод за урбанизам Ниш.

Републичком геодетском заводу се достављају се прилози:"*Саобраћајно решење са регулацијом, нивелацијом и аналитичко геодетским елементима* и *Саобраћајно решење и површине јавне намене са аналитичко-геодетским елементима* " у аналогном и дигиталном облику.

Текстуални део Плана објављује се у "Службеном листу Града Ниша", а План се у целости (текстуални и графички део) објављују у електронском облику и доступне су путем интернета.

Даном ступања на снагу Плана престаје да важи графички и текстуални део **Плана генералне регулације подручја Градске општине Палилула - друга фаза** ("Службени лист Града Ниша", бр. 73/13) у граници захвата Плана.

План ступа на снагу осмог дана од дана објављивања у "Службенoм листу Града Ниша", а објављује се и у електронском облику и доступан је на увид јавности.

СКУПШТИНА ГРАДА НИША

Број: \_\_\_\_\_\_\_\_\_\_\_\_

У Нишу, \_\_\_\_\_\_\_2018.год.

Председник,

Мр Раде Рајковић

**ОБРАЗЛОЖЕЊЕ**

**ПРВИХ ИЗМЕНА И ДОПУНА**

**ПЛАНА ГЕНЕРАЛНЕ РЕГУЛАЦИЈЕ**

**ПОДРУЧЈА ГРАДСКЕ ОПШТИНЕ**

**ПАЛИЛУЛА – ДРУГА ФАЗА**

**– зона улица Селичевице и Зетске**

Изради Првих измена и допуна Плана генералне регулације подручја Градске општине Палилула - друга фаза - зона улица Селичевице и Зетске (у даљем тексту План), приступа се на основу Иницијативе Главног урбанисте Града Ниша бр. 577-7/2016 од 22.11.2016. године и Одлуке о изради Првих измена и допуна Плана генералне регулације подручја Градске општине Палилула - друга фаза ("Службени лист Града Ниша", бр. 155/16), у даљем тексту: Одлука о изради Плана.

Прве измене и допуне Плана израђују се за делове грађевинског подручја у обухвату Генералног урбанистичког плана Ниша 2010-2025 ("Сл.лист Града Ниша", бр.43/11 и 136/16), односно у дефинисаном обухвату Плана генералне регулације подручја Градске општине Палилула - друга фаза ("Сл.лист Града Ниша", бр. 73/13).

Границе обухвата Плана су:

- Подручје 1, површине 0.81hа, представља зону трафостанице ТС 35/10 јужно од раскрснице улица Зетске и Игманске и обухвата делове катастарских парцела: 9432, 9434/1, 9433 КО Ниш-Ћеле Кула као и зону раскрснице улица Зетске и Игманске.

- Подручје 2: површине 0.32hа, представља зону улице Селичевице на истоку до Габровачке реке, на југу Ул. Вишеградске са налеглим мостом преко Габровачке реке и налеглим парцелама у зони становања умерених густина у градском подручју. Обухвата следеће целе и делове катастарских парцела: 7040/1, 7040/2, 11127/7, 7041/2, 7042/1, 7042/2, 7043, 7045/1, 7045/2, 11127/8, 7046/1, 7046/2, 6928, 6941, 6912, 6913 КО Ниш-Ћеле Кула.

Циљ израде Плана је преиспитивање планских решења у складу са новонасталим потребама и актуелном проблематиком уређења и изградње простора.

За потребе израде Плана, извршена је анализа критеријума за одређивање могућих карактеристика значајних утицаја Плана на животну средину, на основу које је Секретаријат за планирање и изградњу, уз претходно мишљење Управе за привреду, одрживи развој и заштиту животне средине, донела Одлуку о неприступању изради стратешке процене утицаја Првих измена и допуна Плана генералне регулације подручја Градске општине Палилула - друга фаза – зона Селичевице и Зетске на животну средину ("Сл.лист града Ниша", бр.155/16), која је саставни део Одлуке о изради Првих измена и допуна Плана генералне регулације подручја Градске општине Палилула - друга фаза - зона улица Селичевице и Зетске.

План представља основ за директно спровођење, односно за решавање имовинско-правних односа, издавање локацијских услова и грађевинске дозволе.

Приказ активности које се односе на процедуру разматрања и доношења Плана:

* Иницијатива Главног урбанисте Града Ниша бр. 577-7/2016 од 22.11.2016. године;
* Одлука о изради Првих измена и допуна Плана генералне регулације подручја Градске општине Палилула - друга фаза ("Службени лист Града Ниша", бр. 155/16);
* Одлука о неприступању изради стратешке процене утицаја Првих измена и допуна Плана генералне регулације подручја Градске општине Палилула - друга фаза – зона Селичевице и Зетске на животну средину ("Сл.лист града Ниша", бр.155/16);
* Критеријуми за одређивање могућих карактеристика значајних утицаја на животну средину Првих измена и допуна Плана генералне регулације подручја Градске општине Палилула - друга фаза – зона Селичевице и Зетске на животну средину;
* Новински оглас о излагању материјала на рани јавни увид објављен 19.06.2017. године у дневном листу "Народне новине" у периоду од 26.06.2017. год. до 10.07.2017. године;
* Извештај Комисије за планове Града Ниша бр. 353-78/2017-06 од 01.09.2017. године о обављеном увиду у материјал за рани јавни увид;
* Прибављање услова и података надлежних Министарстава, институција и предузећа, неопходних за израду Плана;
* Извештај Комисије за планове Града Ниша бр. 353-418/2018-06 од 25.05.2018. године о нацрту Плана;
* Прибављање мишљења ОДС „ЕПС Дистрибуција“ д.о.о. Београд, огранак „Електродистрибуција Ниш“ на нацрт Плана;
* Новински оглас о излагању материјала на јавни увид Нацрта плана у дневном листу "Народне новине" од 30.07.2018. године, у периоду од 30.07.2018. године до 28.08.2018. године;
* Извештај Комисије за планове Града Ниша бр. 353-889/2018-06 од 26.09.2018. године након обављеног јавног увида у Нацрт плана;
* Претходно мишљење Скупштине Градске општине Палилула бр. 134-2/18-02 од 31.10.2018. године.

**ЈП ЗАВОД ЗА УРБАНИЗАМ НИШ СЕКРЕТАРИЈАТ ЗА ПЛАНИРАЊЕ   
 И ИЗГРАДЊУ**

**Директор, Секретар Секретаријата,**

Мр Мирољуб Станковић, дипл.инж.арх. Игор Игић, дипл.инж.грађ.